Cafe Daypoets เปิดแล้ว!
ตัวร้านคาเฟ่สีดำอยู่ไม่ใกล้ไม่ไกลจากออฟฟิศอะเดย์เท่าไหร่ ในซอยศูนย์วิจัยค่ะ 
ข้างในร้านตกแต่งแบบโปร่งโล่งมีโต๊ะเก้าอี้ให้นั่งทั้งด้านในและด้านนนอก บรรยากาศชิลล์ๆ เป็นกันเองเหมาะกับการมานั่งคุยพบปะกับเพื่อนหรืออ่านหนังสือจาก a day และ a book ที่เค้าเอามาวางขายที่ร้าน 

เมนูกาแฟของที่นี่เค้าก็มีให้เลือกหลายแบบ ราคาไม่แพงมาก แถมพี่ขม เจ้าของใจดีมากๆ ด้วย อยากได้กาแฟแบบไหน ชงยังไงก็บอกเค้าได้หมดค่ะ ส่วนเมล็ดกาแฟของที่ร้านก็จะเปลี่ยนไปเรื่อยๆ ตามฤดูกาล มีทั้งเมล็ดกาแฟไทยและต่างประเทศ 
ร้านนี้เค้าให้เรา self-service ตัวเองได้ตามใจ  อยากทานเบเกอรี่อร่อยๆ จาก conkey's วางให้เลือกด้วย อยากได้ชิ้นไหนก็หยิบมาอบในตู้ได้ตามใจเราเลย 
ภายยในร้านมีพวกของใช้จุกจิก ของที่ระลึกจากสำนักพิมพ์น่ารักๆ ให้เลือกซื้อติดไม้ติดมือกลับบ้านด้วย แนะนำให้เตรียมเงินมาให้พร้อม เห็นแล้วต้องใจสั่นอยากได้แน่ๆ 

อ้อ! และที่ร้านยังมีมุมถ่ายรูปที่กำแพงสุดน่ารัก ฝีมือการวาดของพี่หมี Jiranarong อาร์ตไดเรกเตอร์แห่งอะเดย์ด้วยนะ น่ารักมากแบบมาแล้วอยากให้ไปถ่ายรูปจริงๆ~
